ཉིན་ཁ་ཤས་ཀྱི་རྗེས་ནས།གསལ་སྒྲོན་དང་ཁོ་གཉིས་ཐང་ཉལ་བྱས་པའི་དོན་དེ་མར་ནང་གྲོང་ཚོའི་སྐྱེས་ཕོ་མོ་ཀུན་གྱིས་ཕན་ཚུན་ལ་ཤུབ་བུར་བརྗོད་ནས་ཀུན་གྱིས་གོ་འདུགཁོས་གསལ་སྒྲོན་ལ་དོན་དེ་ཕྱི་རུ་བསྒྲགས་མཁན་ནི་ཨ་མ་རི་མོ་ཡིན་ཞེས་རིགས་འདེད་བྱས་ན་ཡང་།ཁོ་མོས་མོས་མཐུན་མི་བྱེད།སྐད་ཆ་དེ་དག་བཤད་དུས་ནི་ཉིན་ཁ་ཤས་ཀྱི་རྗེས་ཡིན་ཏེ་ཁོ་དང་གསལ་སྒྲོན་ཡང་བསྐྱར་ཐང་ཉལ་བྱེད་དུས་ཡིན།ཐེངས་དེར་གསལ་སྒྲོན་གྱིས་རས་ལྭའི་སྐ་རགས་ཀྱི་མདུད་པ་དམ་དུ་བསྡམས་ནས་ཞིང་གི་རྣང་མར་རྒྱབ་བསྙེས་ཀྱིས་འདུག་ཅིང་།ད་ནི་ཁྱོད་དང་ཐང་ཉལ་མི་བྱེད་ཁོ་ཐག་ཡིན།མི་ཁའི་དུག་གི་མཚོན་ཆ་དེ་བཟོད་ཐུབ་མི་འདུག་ཟེར།དེ་ལྟར་བཤད་རྗེས་གསལ་སྒྲོན་གྱིས་ཁོ་ལ་ཡང་བསྐྱར་སྦྲུལ་གླེང་བྱུང་།ཁོ་མོས་ཐེངས་དེར་སྦྲུལ་ཁོའི་ཁ་ནང་དུ་འཛུལ་འགྲོ་ཞེས་མི་བཤད་པར་དེ་ལས་ལྡོག་སྟེ་ཁོ་མོས་རྨི་ལམ་དུ་སྦྲུལ་ཆེན་པོ་ཞིག་རྨིས་ཤིང་།སྦྲུལ་དེ་རང་གི་གཟུགས་པོའི་ནང་དུ་འཛུལ་བ་རྨིས་བྱུང་ཟེར།